CELEX: 62006CJ0218
Language: hu
Date: 2006-12-14 00:00:00
Title: A Bíróság (nyolcadik tanács) 2006. december 14-i ítélete. # Az Európai Közösségek Bizottsága kontra Luxemburgi Nagyhercegség. # Tagállami kötelezettségszegés - 2002/87/EK irányelv - A pénzügyi konglomerátumhoz tartozó hitelintézetek, biztosítóintézetek és befektetési vállalkozások kiegészítő felügyelete - Az előírt határidőn belüli átültetés elmaradása. # C-218/06. sz. ügy

A Bíróság (nyolcadik tanács) 2006. december 14‑i ítélete – Bizottság kontra Luxemburg
      (C‑218/06. sz. ügy)
      „Tagállami kötelezettségszegés – 2002/87/EK irányelv – A pénzügyi konglomerátumhoz tartozó hitelintézetek, biztosítóintézetek és befektetési vállalkozások kiegészítő felügyelete
         – Az előírt határidőn belüli átültetés elmaradása”
      
      Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet – Az indokolással ellátott véleményben meghatározott határidő lejártakor fennálló helyzet (EK 226. cikk) (vö. 6. pont)
      Tárgy
      
         Tagállami kötelezettségszegés – Azoknak a törvényi, rendeleti vagy közigazgatási rendelkezéseknek az előírt határidőn belüli
                  meghozatalának elmulasztása, amelyek szükségesek ahhoz, hogy eleget tegyenek a pénzügyi konglomerátumhoz tartozó hitelintézetek,
                  biztosítóintézetek és befektetési vállalkozások kiegészítő felügyeletéről, valamint a 73/239/EGK, 79/267/EGK, 92/49/EGK, 92/96/EGK,
                  93/6/EGK és 93/22/EGK tanácsi irányelvek, illetve a 98/78/EK és 2000/12/EK európai parlamenti és tanácsi irányelvek módosításáról
                  szóló, 2002. december 16‑i 2002/87/EK európai parlamenti és tanácsi irányelvnek (HL 2003. L 35., 1. o.; magyar nyelvű különkiadás
                  6. fejezet, 4. kötet, 340. o.)
               
            Rendelkező rész
      
         
                   
               
               
                  
               
               
                  A Luxemburgi Nagyhercegség – mivel nem fogadta el az előírt határidőn belül azokat a törvényi, rendeleti vagy közigazgatási
                     rendelkezéseket, amelyek ahhoz szükségesek, hogy eleget tegyen a pénzügyi konglomerátumhoz tartozó hitelintézetek, biztosítóintézetek
                     és befektetési vállalkozások kiegészítő felügyeletéről, valamint a 73/239/EGK, 79/267/EGK, 92/49/EGK, 92/96/EGK, 93/6/EGK
                     és 93/22/EGK tanácsi irányelvek, illetve a 98/78/EK és 2000/12/EK európai parlamenti és tanácsi irányelvek módosításáról szóló,
                     2002. december 16‑i 2002/87/EK európai parlamenti és tanácsi irányelvnek – nem teljesítette a fenti irányelv alapján fennálló
                     kötelezettségeit.
                  
               
            
         
                   
               
               
                  
               
               
                  A Bíróság a Luxemburgi Nagyhercegséget kötelezi a költségek viselésére.